section_heading: Povijest
paragraph_text: Zagrebačko elektrotehničko poduzeće nastalo je udruživanjem više manjih zagrebačkih električarskih poduzeća početkom 1947. godine. Pod imenom Vlado Ćetković registrira se nekoliko mjeseci kasnije. Tek 1991. godine, nakon promjena nastalih stvaranjem države Republike Hrvatske, obavlja pretvorbu titulara vlasništva i vraća ime Zagrebačko elektrotehničko poduzeće. Pri Trgovačkom sudu u Zagrebu, 4. ožujka 1994. godine, registrira se kao dioničko društvo za elektromontažu, proizvodnju i projektiranje.